
Tid/hva/hvem

Tidspunkter

Revisjonsarbeidet 2006 ved Avdeling for økonomi, kommunal- og sosialfag som ble foretatt av hovedverneombud Ingerid Wefring og systemansvarlig Anna Svabø er som følger:

Formøte: 8.februar 2006 kl.12.00-13.45
 

Ettermøte: 1.mars 2006 kl.13.15-14-15
Totalt 3 timer

Tilstede fra avdelingen

Avdelingsdirektør Marja Lundell
Rådgiver Tore Vogt


Lokalt hovedverneombud Per Arne Olsen


Varaverneombud Ken Henry Hyttemoen (ikke tilstede på ettermøtet) 

Verneombud Lise Strøm (tilstede på ettermøtet)
II 
Utgangspunkt for revisjonen 2006

Høgskolens arbeidsmiljøutvalg gikk på sitt møte i juni 2005 inn for at systemrevisjonen studieåret 2006 skal omfatte:

1) Anbefalingene fra systemrevisjonen 2005, med vekt på sikkerhet og sykefraværsarbeid 

2) Avdelingenes oppfølging etter arbeidsmiljøundersøkelsen 2004 – sluttoversikt 

3) Miljøledelse i forhold til avfalls- og innkjøpsordninger 

4) LAMU-enes arbeid i relasjon til § 24. 

III 
Revisjonsprosedyre

Avdelingene sender revisjonsteamet HMS-koordinator Anna Svabø og hovedverneombud Ingerid Wefring dokumentasjon over arbeidet som er planlagt/gjennomført på de fire områdene som omfatter revisjonen 2006.

Revisjonsteamet sammen med enhetens leder, lokalt hovedverneombud og HMS-

saksbehandler, gjennomgår på formøte avdelingens dokumentasjon på de fire områdene. Evt. befaring som kan gjennomføres like etter formøtet, avtales med avdelingen når revisjonsteamet har gjennomgått dokumentasjonen som er tilsendt fra avdelingene. 

Foreløpig rapport gjennomgås på ettermøtet.

Sluttrapport oversendes enheten og høgskoledirektør. 

IV 

Revisjonen år 2006 ved Avdeling for økonomi, kommunal- og sosialfag

1) Ad.  Følge opp anbefalingene etter systemrevisjonen 2005- med vekt på sikkerhet og sykefraværsarbeid
Etter revisjonen 2005 ble Avdeling for økonomi, kommunal- og sosialfag anbefalt å: 

· sørge for at evakueringsplan for funksjonshemmede ved brann- og brannøvelser testes ut og rapport skrives som dokumentasjon

Status pr. 8. februar 2006

Rutine for evakuering av funksjonshemmede tilsatte og studenter er utarbeidet og testet ut i praksis med avdelingens døve studenter. Rutinene er ikke testet ut for andre grupper av funksjonshemmede, så som blinde og rullestolbrukere.
· etterlyse rapporter etter støy, luft og temperaturmålinger

Status pr. 8. februar 2006

Avdelingen har mottatt rapporter etter de fleste målingene som er foretatt, men først etter å ha etterlyst dem hos Drift. Det bør være en selvfølge at rapporter etter forskjellige typer målinger og avdelingen ønsker seg bedre rutiner for dette.
· kontakte Drift for å få gjennomført soppmåling i undervisningsrom x160 - evt. andre nødvendige målinger, evt. tiltak iverksettes

Status pr. 8. februar 2006

Målingen ble foretatt i mars 2005. Avdelingen har ikke mottatt rapport og er heller ikke informert om at det er planlagt evt. tiltak i forbindelse med saken. 
· gjennomføre risikokartlegging og analyse som omfatter både fysiske, psykososiale og organisatoriske forhold, innen juni 2005

Status pr. 8. februar 2006

Risikokartlegging og analyse i forhold til fysiske arbeidsmiljøforhold er gjennomført. Psykososiale arbeidsmiljøforhold er diskutert i avdelingens AMU, men en systematisk sikkerhetskartlegging og analyse med bruk av analyseskjemaene, er ikke foretatt. 
· undersøke om det benyttes kjemikalier ved ØKS. Hvis ja, ta kontakt med Ingrid Wefring IU for registrering av disse. 

Status pr. 8. februar 2006
Det er avklart at avdelingen ikke benytter kjemiske stoffer eller produkter som krever registrering i stoffkartoteket
2) Ad. Avdelingenes oppfølging etter arbeidsmiljøundersøkelsen 2004 – sluttoversikt 

Se oversikt vedlegg I.  
3) Miljøledelse i forhold til avfalls- og innkjøpsordninger 

· Informasjon/motivasjonssituasjonen i avdelingen
Informasjon om miljøledelse, blant annet om hvilke tiltak som er anbefalt i handlingsplanene for innkjøp- og avfallsordninger, er lagt ut på avdelingens HMS-side med anbefaling om at temaet tas opp for diskusjon i forskjellige fora. Det er satt opp oppslag ved alle kopimaskiner. Studieledere skal følge opp overfor sine ansatte, men det er ikke kontrollert om så skjer. Nye maskiner som anskaffes skal kunne skrive ut to-sidig.
Miljøledelse har vært tatt opp i LAMU og i ledergruppen. 
· Oppfølging av foreslåtte tiltak i delrapport I
Personalet kaster papiravfall i miljøeskene, men man observerer at renholdspersonalet tømmer alt søppel i samme sekk.  Dette er i følge Drift galt fordi papiravfallet som befinner seg i miljøeskene, ikke på noe tidspunkt skal blandes med annet avfall. 
Avdelingen har ikke kontroll med om personalet bruker mindre papir, for eksempel med tosidig kopiering.
· Hvordan kontrollerer avdelingen at tiltakene følges opp

Avdelingen har ikke foretatt eller planlagt systematisk kontroll, kun tilfeldig observasjoner. 
· Evt. rammer som medfører at tiltakene ikke kan følges opp

Renholdspersonalet følger ikke de instrukser de har fått om ikke å blande papiravfall med annet avfall.

Avfallet hoper seg opp fordi avfallsbeholderne fylles raskt opp. Det er derfor behov for enten flere beholdere enn oftere tømming. 
4) LAMU-enes arbeid i relasjon til § 24./§ 7 i arbeidsmiljøloven av 2005

Avdelingens syn på:

· Forberedelse, gjennomføring og etterarbeid (saksgangen) ved LAMU-møtene

Leder og lokalt verneombud er enige om at LAMU- møtene er godt forberedt, gjennomført og at LAMUs anbefalinger følges godt opp av administrasjonen. Samarbeidsklimaet i LAMU oppleves som positivt.
· Rapportering av LAMUs arbeid- internt i avdelingen

Referatene fra LAMU er gode. De legges ut på avdelingens HMS-side straks de er godkjent av LAMU. 
· Avdelingens oppfatning av LAMUs virksomhet

Administrativ leder og lokalt hovedverneombud ved ØKS mener at LAMU er et godt egnet forum for diskusjon og avklaring av viktige arbeidsmiljøspørsmål, ikke minst i forbindelse med flytteprosesser.

Hvor vidt LAMUs rolle er like godt kjent blant personalet ved ØKS, er noe usikkert. 
5) Annet som kom frem på revisjonen 2006
· Meget sterk støy fra byggeplass i nærheten av P56. Avdelingen vil vurdere om det er nødvendig å iverksette tiltak for å begrense plagene denne støyen medfører for personalet.
V
Konklusjon 

Avdeling for økonomi, kommunal- og sosialfag har:

· i stor grad fulgt opp anbefalingene fra systemrevisjonen 2005

· arbeidet godt med oppfølging av handlingsplanen etter arbeidsmiljøundersøkelsen 2004 
· lagt relevant informasjon om miljøledelse ut på egen HMS-side. Utover dette er det ikke planlagt systematisk informasjon om miljøledelse i avdelingen, og heller ikke er det utarbeidet en plan for hvordan anbefalte tiltak om miljøledelse kan følges opp og kontrolleres ved ØKS
· arbeidet systematisk for å få til et velfungerende LAMU

VI
 Anbefalinger 
Avdeling for økonomi, kommunal- og sosialfag bør:
· gjennomføre resterende del av evakueringsplan for funksjonshemmede, her knyttet til rullestolbrukere. Testing av evakueringsrutiner bør senere inngå som en fast rutine i avdelingens sikkerhetsopplegg. Frist for å gjennomføre resterende del av evakueringsplan for funksjonshemmede 1.april 2006.
· gjennomføre sikkerhetskartlegging og analyse i forhold til psykososiale arbeidsmiljøforhold. Sikkerhetskartlegging og analyse i forhold til både fysiske og psykososiale arbeidsmiljøforhold bør senere inngå som fast rutine i avdelingen. For eksempel i forbindelse med årlige vernerunder og HMS-samtaler. Frist for gjennomføring av sikkerhetskartlegging og analyse i forhold til psykososiale arbeidsmiljøforhold 1.april.
· utarbeide og følge opp en plan, tilpasset avdelingen, for systematisk arbeid med gjennomføring og evaluering av anbefalte tiltak vedrørende innkjøps- og avfallsordninger

Revisjonsteamet støtter avdelingen i at det er nødvendig med vurdering og gjennomføring av tiltak for å begrense støyplagene fra byggeplass for personale og studenter ved ØKS. 

Anna Svabø     
                                   

Ingerid Wefring
systemansvarlig
                                    
hovedverneombud                             

Rapporten har vært gjennomgått med administrativ ledelse og lokalt hovedverneombud ved Avdeling for økonomi-, kommunal- og sosialfag 1. mars 2006.

Avdelingsdirektør
Marja Lundell

